Baba vroeggebore ná swanger ma aangeval isArgieffoto ŉ 28-jarige man is Donderdag in hegtenis geneem nadat hy sy swanger meisie in Mdantsane naby Oos-Londen met ŉ skerp voorwerp in die maag gesteek het, het die Oos-Kaapse polisie gesê. “Die man het sy 25-jarige meisie ná ŉ lang stryery aangeval,” het lt. Nkosikho Mzuku, woordvoerder van die polisie, gesê. “Die baba is as ŉ gevolg vroeggebore by ŉ hospitaal in Oos-Londen.” Volgens Mzuku het die baba ook steekwonde opgedoen terwyl sy nog in haar ma se maag was. “Die baba en ma is in ŉ kritieke, maar stabiele toestand in die hospitaal.” Die man sal Maandag op aanklag van poging tot moord in die Mdantsane-landdroshof verskyn.